CELEX: 32010D0153
Language: mt
Date: 2010-03-11 00:00:00
Title: 2010/153/: Deċiżjoni tal-Kummissjoni tal- 11 ta’ Marzu 2010 li ġġedded il-validità tad-Deċiżjoni 2009/251/KE li titlob lill-Istati Membri jiżguraw li prodotti li fihom il-bijoċidju dimethylfumarate ma jitqiegħdux jew ikunu disponibbli fis-suq (notifikata bid-dokument numru C(2010) 1337) (Test b’relevanza għaż-ŻEE)

12.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 63/21
            
         DEĊIŻJONI TAL-KUMMISSJONI
   tal-11 ta’ Marzu 2010
   li ġġedded il-validità tad-Deċiżjoni 2009/251/KE li titlob lill-Istati Membri jiżguraw li prodotti li fihom il-bijoċidju dimethylfumarate ma jitqiegħdux jew ikunu disponibbli fis-suq
   (notifikata bid-dokument numru C(2010) 1337)
   (Test b’relevanza għaż-ŻEE)
   (2010/153/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti (1), u b’mod partikolari l-Artikolu 13 tagħha,
   Billi:
   
               (1)
            
            
               Id-Deċiżjoni tal-Kummissjoni 2009/251/KE (2) titlob lill-Istati Membri jiżguraw li prodotti li fihom il-bijoċidju dimethylfumarate (DMF) ma jitqiegħdux jew ikunu disponibbli fis-suq.
            
         
               (2)
            
            
               Id-Deċiżjoni 2009/251/KE ġiet adottata skont id-dispożizzjonijiet tal-Artikolu 13 tad-Direttiva 2001/95/KE, li tillimita l-validità tad-Deċiżjoni għal perjodu ta’ mhux iżjed minn sena, iżda tippermetti li tiġi kkonfermata għal perjodi addizzjonali li l-ebda wieħed minnhom ma għandu jaqbeż sena.
            
         
               (3)
            
            
               Fid-dawl tal-esperjenza miksuba s’issa u n-nuqqas ta’ miżura permanenti li tindirizza l-prodotti tal-konsumatur li fihom id-DMF, hemm bżonn li tiġġedded il-validità tad-Deċiżjoni 2009/251/KE għal 12-il xahar u li tiġi emendata skont dan.
            
         
               (4)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat stabbilit mid-Direttiva 2001/95/KE,
            
         ADOTTAT DIN ID-DEĊIŻJONI:
   Artikolu 1
   It-test tal-Artikolu 4 tad-Deċiżjoni 2009/251/KE huwa mibdul b'dan li ġej:
   
      “Din id-Deċiżjoni għandha tkun applikabbli sal-15 ta’ Marzu 2011.”
   
   Artikolu 2
   L-Istati Membri għandhom jieħdu l-miżuri meħtieġa biex ikunu konformi ma’ din id-Deċiżjoni sa mhux aktar tard mill-15 ta’ Marzu 2010 u għandhom jippubblikaw dawk il-miżuri. Huma għandhom minnufih jgħarrfu lill-Kummissjoni b’dan.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, il-11 ta’ Marzu 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 11, 15.1.2002, p. 4.
   
      (2)  ĠU L 74, 20.3.2009, p. 32.